|  |  |
| --- | --- |
| futer logo | РЕШЕЊЕ  **О УСВАЈАЊУ СТАНДАРДА КВАЛИФИКАЦИЈЕ "САРАДНИК У ДИГИТАЛНИМ МЕДИЈИМА"**  ("Сл. гласник РС - Просветни гласник", бр. 12/2020) |

На основу члана 29. став 2. Закона о Националном оквиру квалификације Републике Србије („Службени гласник РС”, бр. 27/18 и 6/20) и члана 17. став 4. и члана 24. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Министар просвете, науке и технолошког развоја доноси

**РЕШЕЊЕ**

**o усвајању стандарда квалификације „Сарадник у дигиталним медијима”**

1. Усваја се стандард квалификације „Сарадник у дигиталним медијима”, који је одштампан у Прилогу 1. овог решења и чини његов саставни део.
2. Ово решење објавити у „Службеном гласнику Републике Србије – Просветном гласнику”.

**Прилог 1**

**СТАНДАРД КВАЛИФИКАЦИЈЕ**

|  |  |
| --- | --- |
| Назив квалификације | **САРАДНИК У ДИГИТАЛНИМ МЕДИЈИМА** |

|  |  |
| --- | --- |
| **ОСНОВНЕ КАРАКТЕРИСТИКЕ КВАЛИФИКАЦИЈЕ** | |
| КЛАСНОКС1/ ISCED-F2013 | 0211 Аудио-визуелне технике и медијска продукција |
| Ниво НОКС-а2 | 4 |
| Ниво ЕОК-а3 | 4 |
| Врста квалификације | Стручна |
| Обим квалификације | 4 године |
| Предуслови за стицање квалификације | Ниво 1 НОКС-а – основно образовање и васпитање, основно образовање одраслих, основно балетско образовање и васпитање и основно музичко образовање и васпитање |
| Облици учења | – Формално |
| Врста јавне исправе | * Диплома; * Уверење о положеним испитима у оквиру савладаног програма за образовни профил. |
| **РЕЛЕВАНТНОСТ КВАЛИФИКАЦИЈЕ ЗА ЗАПОШЉАВАЊЕ И НАСТАВАК ОБРАЗОВАЊА** | |
| Проходност у систему квалификација | Ниво 5 НОКС-а  Ниво 6 НОКС-а (подниво 6.1, подниво 6.2)  Ниво 7 НОКС-а (подниво 7.1) |

|  |  |
| --- | --- |
| Занимање | 3432.06 Технички дизајнер графике 3514.02 Веб техничар  3521.13 Технички помоћник филмског и телевизијског монтажера 5244.01 Интернет продавац |
| Стандард занимања4 | - |

1. Систем према коме се квалификације разврставају и шифрирају у НОКС-у, усклађен са Међународном стандардном класификацијом образовања ISCED 13-F.
2. Национални оквир квалификација Републике Србије (НОКС)
3. Европски оквир квалификација (енг. *European Qualifications Framework*)
4. До доношења стандарда занимања, повезаност стандарда квалификације Сарадник у дигиталним медијима са тржиштем рада заснована је на подацима о занимањима који су утврђени на основу прописа из области рада и запошљавања (према: Закон о НОКС-у, члан 50.), као и на опису рада из иницијалног предлога стандарда квалификације у оквиру Иницијативе за развој и усвајање стандарда квалификације Сарадник у дигиталним медијима.

|  |  |
| --- | --- |
| **ИСХОДИ УЧЕЊА** | |
| Општи опис квалификације | Сарадник у дигиталним медијима пружа подршку у дигиталној комуникацији на различитим врстама дигиталних медија, спроводи маркетиншке активности посредством дигиталних медија и обликује дигиталне садржаје коришћењем апликативних софтвера за графичко и аудио-визуелно обликовање.  Обучен је за: прикупљање и припрему података за спровођење маркетиншких активности посредством дигиталних медија; коришћење апликативних софтвера за спровођење дигиталне комуникације и дигиталног маркетинга; прилагођавање и пласирање садржаја за одговарајући медиј; израду веб огласа за интернет претраживаче на свим платформама; примену специфичности дигиталне комуникације на различитим врстама дигиталних медија; обликовање визуелних садржаја за дигиталне медије, као и кратких видео и анимираних садржаја (монтажу слике, дијалога, музике и звучних ефеката) применом основних уређаја и апликативних софтвера за ту сврху.  Вешто комуницира у различитим контекстима и делотворно на енглеском језику; продуктивно примењује техничка, технолошка и знања из информационо-комуникационих технологија; ефикасно учи, усавршава се и развија своју каријеру; активно учествује у иницирању и  реализацији пројеката који доприносе добробити заједнице и одрживом развоју; изграђује културне навике и аутономне естетске критеријуме и преференције; исказује сопствена опажања, осећања и идеје у вези са уметничким изразима у различитим медијима.  Активно доприноси неговању толеранције, људских права и културне традиције и баштине у оквиру организације и у различитим социјалним контекстима; одговоран је према сопственом здрављу и спреман да се укључи у активности усмерене ка очувању окружења у којем живи и ради. Ниво општих и стручних знања, вештина, способности и ставова у оквиру стечених компетенција, сараднику у дигиталним медијима омогућава запошљавање и наставак школовања. |
| Компетенције | * Припрема пројектног задатка за спровођење дигиталне комуникације и дигиталног маркетинга; * Подршка у комуникацији посредством дигиталних медија; * Спровођење маркетиншких активности посредством дигиталних медија; * Обликовање визуелних и аудио-визуелних садржаја за дигиталне медије путем свих техника визуелне комуникације; * Кључне компетенције5. |

1. На основу Правилника о општим стандардима постигнућа за крај општег средњег образовања и средњег стручног образовања у делу опште образовних предмета („Слу- жбени гласник РС”, број 117/13).

|  |  |
| --- | --- |
| По стеченој квалификацији, лице ће бити у стању да: | |
| Знања | * објасни врсте и специфичности дигиталне комуникације, дигиталног маркетинга и дигиталних медија; * објасни основне принципе, регулативу и стандарде професионалног рада у дигиталним медијима, као и значај њихове примене; * опише фазе пројекта и активности које се односе на израду садржаја за различите дигиталне медије; * разликује алате, технике и поступке у процесима креирања, репродукције и дистрибуције дигиталних садржаја; * опише елементе, процесе и правила за обликовање аудио-визуелних садржаја у односу на специфичности дигиталних медија; * објасни принципе композиције и поступак мешања боја (CSS blending) у апликативном софтверу за обликовање и обраду слике; * објасни појам и функцију стратегије дигиталног маркетинга, дигиталне огласне формате и медијско планирање; * објасни функцију и значај анализе у дигиталном маркетингу. |
| Вештине | * идентификује потребе и захтеве корисника приликом израде решења за дигиталне садржаје; * бира и користи одговарајући софтвер и аудио-визуелне технике у обликовању различитих дигиталних садржаја, укључујући дигиталне огласне поруке и маркетиншке кампање; * учествује у обликовању различитих креативних и комерцијалних писаних садржаја, предлаже текстове, поруке и слогане; * прилагођава и уређује постојеће дигиталне садржаје на различитим дигиталним медијима; * обрађује и монтира звук и слику у одговарајућем апликативном софтверу; * примењује одговарајуће софтверске додатке у обради звука и слике; * прилагођава формат дигиталног садржаја поштујући стандарде квалитета и функционалности у односу на специфичан медиј; * примењује принципе компоновања у обликовању визуелних садржаја; * припрема визуелне садржаје за офсет и дигиталну штампу применом одговарајућих апликативних софтвера; |

|  |  |
| --- | --- |
| Вештине | * поставља аудио-визуелне садржаје, укључујући дигиталне огласне поруке и маркетиншке кампање посредством различитих дигиталних медија; * спроводи анализе и израђује извештаје о реализованим активностима дигиталне комуникације и маркетинга; * ефикасно примењује све прописане мере заштите здравља и животне средине; * ефикасно примењује информационе технологије за прикупљање података, у реализацији задатака и вођењу евиденција; * успешно управља процесом учења, унапређује своју каријеру и компетенције на основу сопственог искуства и сарадње са колегама; * делотворно и вешто комуницира и активно доприноси неговању културе језичког изражавања; * делотворно комуницира на једном страном језику у професионалном и ван професионалном контексту; * креативно и продуктивно примењује техничка, технолошка, информатичка знања и математичке моделе; * одговорно и продуктивно учествује у животу организације и друштвеном животу. |

|  |  |
| --- | --- |
| Способности и ставови | * самостално, одговорно, уредно и прецизно обавља поверене послове; * ефикасно планира и организује време и активности поштујући рокове; * увиђа значај спровођења прописа и важећих професионалних стандарда, норми и вредности и поштује их у свакодневном раду; * прилагођава се на промене у радном процесу; * уочава проблеме и учествује у њиховом решавању и у оквиру нестандардних послова; * испољава иновативност и аналитичност у раду; * испољава креативност у исказивању опажања, осећања и идеја у вези са уметничким изразима у различитим медијима и мотивисаност за континуирано развијање естетичких критеријума; * ефикасно проналази, селектује релевантне информације из различитих извора и критички их сагледава; * испољава позитиван однос према функционалности и техничкој исправности опреме и уређаја које користи при обављању посла; * испољава поштовање права других и уважавање културолошких разлика, руководећи се правима и одговорностима које има као припадник заједнице; |

|  |  |
| --- | --- |
| Способности и ставови | * промовише вредности сарадње у професионалном и животном окружењу и доприноси култури уважавања; * показује спремност за иницијативу и ангажовање, као и предузимљивост; * испољава одговоран однос према здрављу и заштити околине и спреман је да се на том пољу ангажује; * иницира учење, активно и одговорно учествује у целоживотном учењу. |

|  |  |
| --- | --- |
|  | Праћење развоја и напредовања ученика у достизању исхода и стандарда постигнућа, као и напредовање у развијању компетенција обавља се |
|  | формативним и сумативним оцењивањем. |
|  | Оцењивање је описно и бројчано. |
|  | Бројчане оцене ученика су: |
| Начин провере остварености исхода учења | * одличан (5), * врлодобар (4), * добар (3), * довољан (2) и |
|  | – недовољан (1). |
|  | Оцена недовољан (1) није прелазна оцена. |
|  | Оцењивање се остварује применом различитих метода и техника (пројектни, радни задаци и сл.) |
|  | Сумативно на полугодишту, крају школске године и на стручној матури. |

|  |  |
| --- | --- |
| **ОСИГУРАЊЕ КВАЛИТЕТА КВАЛИФИКАЦИЈЕ** | |
| Квалификације реализатора програма | Одговарајуће образовање:   * нивоа 5 НОКС-а, * нивоа 6 НОКС-а (подниво 6.1, подниво 6.2) и * нивоа 7 НОКС-а (подниво 7.1),   у складу са чл. 140–142. Закона о основама система образовања и васпитања. |
| Организација надлежна за издавање јавне исправе | Средње стручне школе |